Ներսեհ Խալաթյան

**Տեր Ներսեհ վարդապետ Խալաթյան** (, ավազանի անունով՝ Արմեն), հայ հոգևորական, աբստրակտ նկարիչ։ Հայաստանի նկարիչների միության պատվավոր անդամ (2015), Հայաստանի նկարիչների միության անդամ (2016), Էջմիածնի նկարիչների միության անդամ (2019)։

## Կենսագրություն
Ներսեհ Խալաթյանը ծնվել է 1972 թվականին Թբիլիսիում, արհեստավորի ընտանիքում։ 1978 թվականին ընդունվել է Թբիլիսիի թիվ 109 միջնակարգ դպրոց, որն ավարտել է 1988 թվականին։ 1988 թվականին սովորել է Արարատի շինարակական-ինդուստրիալ տեխնիկումում։ 1989 թվականին ընդունվել է Մայր Աթոռ Սուրբ Էջմիածնի հոգևոր ճեմարան և 1995 թվականին ավարտել լրիվ դասընթացը։ 1995 թվականի հոկտեմբերի 22-ին, ձեռամբ Անանիա եպիսկոպոս Արաբաջյանի, ձեռնադրվել է սարկավագ։ 1995 թվականի հուլիսի 11-ին պաշտպանել է ավարտաճառը՝ «Գրիգոր Խլաթեցու կյանքն ու մատենագրական ժառանգությունը» թեմայով։ 1996 թվականի նոյեմբերի 24-ին, Ամենայն Հայոց Գարեգին Ա Վեհափառ Հայրապետի հրամանով և ձեռամբ Գարեգին արքեպիսկոպոս Ներսիսյանի, ձեռնադրվել է կուսակրոն քահանա։

1995-2000 թվականներին եղել է Ալեք Մանուկյան Գանձատան տնօրեն, 2000-2006 թվականներին՝ Սուրբ Գայանե վանքի վանահայր, 2002 թվականին՝ Գեղարդի վանքի վանահայր, 2006 2008 թվականներին՝ Հյուսիսային և Կենտրոնական Եվրոպայի պատվիրակի փոխանորդ, 2008 թվականին՝ Հաղարծնի վանքի վանահայր, 2010 թվականին՝ Մայր Աթոռ Սուրբ Էջմիածնի քահանայից պատրաստման լսարանի տեսուչ։

## Նկարչություն
Ինքնուս նկարիչ է։ Նկարչությամբ սկսել է զբաղվել Հաղարծինում հոգևոր ծառայության ընթացքում՝ տարված Լոռվա բնաշխարհով և հոգևոր մթնոլորտով։ Ստեղծում է նատյուրմորտներ, բնապատկերներ, էտյուդներ, աբստրակտ աշխատանքներ։

Վազգեն Առաջինի մահվան 20-ամյա տարելիցի կապակցությամբ ստեղծել է երջանկահիշատակ կաթողիկոսի բրոնզե դիմաքանդակը։

Աշխատանքները գտնվում են Մայր Աթոռ Սուրբ Էջմիածնի գանձատանը, Մայր Աթոռ Սուրբ Էջմիածնի Դիվանատանը, մասնավոր հավաքածուներում։

### Ցուցահանդեսներ
#### Անհատական ցուցահանդեսներ
* 2014 – Մայր Աթոռ Սուրբ Էջմիածին
* 2016 – Ցե-Կվադրատ Ամպեգա, Երևան
* 2016 – Ցե-Կվադրատ Ամպեգա, Երևան
* 2016 թվականին Մայր Աթոռ Սուրբ Էջմիածնի Գևորգյան ճեմարանում բացվել է Տ. Ներսեհ վարդապետ Խալաթյանի նկարների ցուցահանդեսը, որի ընթացքում ներկայացվել են գեղանկարչական և գրաֆիկական 45 աշխատանքներ
* 2017 – Փարիզ
* 2019 – Երևանի ժամանակակից արվեստի թանգարան, Երևան

#### Խմբակային ցուցահանդեսներ
* 2014 – Հայաստանի նկարիչների միություն, գրաֆիկական և ջրաներկ աշխատանքների ցուցահանդես
* 2015 – Հայարփի արվեստի կենտրոն, Թբիլիսի
* 2015 – Էջմիածնի մշակույթի տուն
* 2015 – Հայ նկարիչների ցուցահանդես, Ախալցխա
* 2015 – Հայ նկարիչների ցուցահանդես, Գևորգյան ճեմարան
* 2016 – Հայաստանի նկարիչների միություն
* 2016 – Հայաստանի նկարիչների միություն
* 2016 – Հայաստանի նկարիչների միություն

##### Անդամակցություն
*Հայաստանի նկարիչների միության պատվավոր անդամ, 2015
*Հայաստանի նկարիչների միության անդամ, 2016
*Էջմիածնի նկարիչների միության անդամ, 2019

## Աշխատություններ
* Խալաթյան, Տ. Ներսեհ Աբեղա (2009) Պատմական վարկածներ Հռիփսիմյանց կույսերի վկայաբանության վերաբերյալ. Էջմիածին. Պաշտօնական ամսագիր Ամենայն Հայոց Կաթողիկոսութեան Մայր Աթոռոյ Սրբոյ Էջմիածնի, ԿԵ (Զ). pp.&nbsp;14–19:
* Խալաթյան, Տ. Ներսեհ Աբեղա (2009) Գրիգոր Խլաթեցի. Էջմիածին. Պաշտօնական ամսագիր Ամենայն Հայոց Կաթողիկոսութեան Մայր Աթոռոյ Սրբոյ Էջմիածնի, ԿԵ (Բ). pp.&nbsp;65–72:
* Խալաթյան, Տ. Ներսեհ Աբեղա (2008) Ս. Գայանե Վանքի վերանորոգությունները. Էջմիածին. Պաշտօնական ամսագիր Ամենայն Հայոց Կաթողիկոսութեան Մայր Աթոռոյ Սրբոյ Էջմիածնի, ԿԴ (Գ). pp.&nbsp;55–72:

## Ծանոթագրություններ

## Արտաքին հղումներ
* Պաշտոնական կայք 
* Ներսես Խալաթյանի աշխատանքները artblr.com կայքում

Կատեգորիա:Էջմիածնի Գևորգյան ճեմարանի սաներ
Կատեգորիա:Հայ հոգևորականներ
Կատեգորիա:Հայ նկարիչներ